《送客归太原》
清代·岳礼

当日故人尽，君来今又归。燕门一杯酒，晋国几斜晖。

马上吟黄叶，溪前掩竹扉。抛书东望道，皓首钓鱼矶。

作者简介：（1688—1771）满洲正白旗人，一作镶白旗人，那木都鲁氏，字会嘉，号蕉园。康熙五十年举人。累官陕西汉兴兵备道。与宗室晓亭等结诗社，颇著声闻。又工画，因久宦秦、蜀，故其画多似川北溪山峰峦之态，笔致雅秀，气运幽隽。有《兰雪堂集》。
晚晴簃诗汇·卷五十八